તેમના પિતા દ્વારા તેમને કહેલી વાતોને તાજી કરતાં તેમણે કહ્યુ હતુ કે, ભારતને આઝાદ જાહેર કરીને લોર્ડ માઉન્ટ બેટન હિન્દુસ્તાનમાંથી વિદાય લઇ રહ્યા હતા તે પૂર્વે પણ વડોદરા પધાર્યા હતા. તે સમયે પણ સરદાર પટેલ વડોદરા આવ્યા હતા. તેમણે લેડી એડવિના માઉન્ટબેટનની સાથે વડોદરાના મકરપુરા પેલેસની પણ મુલાકાત લીધી હતી. તે સમયે વડોદરા સ્ટેટના વરિષ્ઠ અધિકારીઓએ સરદાર પટેલની સાથે ફોટો સેશન પણ કરાવ્યુ હતુ.